લખનૌઃ ઉત્તર પ્રદેશ અને બિહારની લોકસભાની ત્રણ બેઠકોની પેટાચૂંટણીમાં ભાજપને કારમી હાર સહન કરવી પડી હતી. ઉત્તર પ્રદેશની બે બેઠકો મુખ્યમંત્રી યોગી આદિત્યનાથ (ગોરખપુર) અને નાયબ મુખ્યમંત્રી કેશવપ્રસાદ મૌર્ય (ફૂલપુર)ના મતવિસ્તારની જ હતી. આ બેઠક પર સમાજવાદી પાર્ટીનો વિજય થયો હતો. બિહારની અરેરિયા લોકસભા બેઠક પર પણ ભાજપનો પરાજય થયો હતો. આ બેઠક રાષ્ટ્રીય જનતા દળે જાળવી હતી. આ પેટાચૂંટણીને 2019ની લોકસભાની ચૂંટણીના રિહર્સલ તરીકે જોવાઈ રહી હતી.